b'\n_START_ARTICLE_\nPreplet (umetnost)\n_START_PARAGRAPH_\nV vizualnih umetnostih je preplet dekorativni element, ki se je uporabljal v srednjeve\xc5\xa1ki umetnosti. V prepletanju so pasovi ali deli drugih motivov zankani, pleteni in vezani v zapletenih geometrijskih vzorcih, pogosto zapolnijo celoten prostor. Preplet je pogost v umetnosti Severne Evrope, zlasti v oto\xc5\xa1ki umetnosti britanskih otokov in Skandinaviji zgodnjega srednjega veka in v islamski umetnosti._NEWLINE_Vpletene pletene in prepletene vzorce, imenovane pletenice v britanski uporabi, najdemo v pozni rimski umetnosti v mnogih delih Evrope, v mozai\xc4\x8dnih tleh in drugih medijih. Koptski rokopisi in tekstilni izdelki iz kr\xc5\xa1\xc4\x8danskega Egipta iz 5. in 6. stoletja so okra\xc5\xa1eni s \xc5\xa1irokimi trakovi prepletenih ornamentov, ki nosijo "presenljivo podobo" najstarej\xc5\xa1ih vrst vozlov, ki jih najdemo v rokopisih oto\xc5\xa1ke umetnosti na Britanskih otokih.\n_START_SECTION_\nSeverna Evropa\n_START_PARAGRAPH_\nPreplet je klju\xc4\x8dna zna\xc4\x8dilnost "Sloga II", \xc5\xbeivalskega sloga dekoracije migracijskega umetni\xc5\xa1kega obdobja in ga najdemo po vsej Severni Evropi in ki so ga Langobardi prenesli v severno Italijo. Tipi\xc4\x8dni so dolgi "pasovi" evetualno zaklju\xc4\x8deni z \xc5\xbeivalsko glavo. Pribli\xc5\xbeno leta 700 so v ve\xc4\x8dini Evrope postali manj pogosti, vendar se \xc5\xa1e naprej razvijajo na britanskih otokih in Skandinaviji, kjer se nahajajo na kovinskih predmetih, lesenih rezbarijah, runskih kamnih, visokih kri\xc5\xbeih in iluminiranih rokopisih iz 7. do 12. stoletja. Umetnik George Bain je na\xc5\xa1el zgodnje oto\xc5\xa1ko vozlano delo v Knjigi iz Durrowa iz 7. stoletja in fragmentu Knjige evangelijev v stolnici v Durhamu kot "zlomljene in ponovno sestavljene" pletenice.  Ali so koptski vzorci pletenic preneseni neposredno v Hiberno-\xc5\xa0kotske samostane iz vzhodnega Sredozemlja ali so pri\xc5\xa1li prek Lombardije iz Italija, je negotovo. Umetnostni zgodovinar James Johnson Sweeney se je zavzel za neposredno komunikacijo med skriptoriji zgodnjekr\xc5\xa1\xc4\x8danske Irske in koptskimi samostani v Egiptu. _NEWLINE_Ta nov slog je prinesel podolgovate zveri, prepletene v simetri\xc4\x8dne oblike in se lahko datirajo v sredo 7. stoletja na podlagi najdenih primerov v zakladu Sutton Hoo. Najbolj elaborirana prepletena zoomorfika se pojavlja v obdobju vikin\xc5\xa1ke umetnosti v Urnesu (ki je nastala pred letom 1050), pri kateri se prepletajo oblike listnatih vzorcev s stiliziranimi \xc5\xbeivalmi. _NEWLINE_Polno cveto\xc4\x8di severnoevropski prepleti so nastali v oto\xc5\xa1ki umetnosti Britanskih otokov, kjer se je okras \xc5\xbeivalskega sloga Severne Evrope me\xc5\xa1al s pasovi in kr\xc5\xa1\xc4\x8danskimi vplivi v takih delih, kot je Knjiga iz Kellsa in Kri\xc5\xbe iz Conga. Celotne strani preproge so bile iluminirane z abstraktnimi vzorci, vklju\xc4\x8dno z mno\xc5\xbeico prepletov. Kamniti visoki kri\xc5\xbei so bili kombinirani s prepletenimi plo\xc5\xa1\xc4\x8dami s figurami. Oto\xc5\xa1ki preplet je bil kopiran iz celinske Evrope, blizu francosko-saksonske \xc5\xa1ole 8. do 11. stoletja, in manj v drugih karolin\xc5\xa1kih \xc5\xa1olah iluminacije, kjer so bili nagnjeni k rastlinskim dekorativnim oblikam. V romanski umetnosti so postale tipi\xc4\x8dne, preplet pa je na splo\xc5\xa1no precej manj zapleten. Na\xc5\xa1li so tudi nekatere \xc5\xbeivalske oblike.\n_START_SECTION_\nIslamska umetnsot\n_START_PARAGRAPH_\nGeometrijski vzorci prepleta so pogosti v islamskem okrasju. Lahko jih \xc5\xa1tejemo za posebno vrsto arabeske. Umajadski arhitekturni elementi, kot so talni mozaiki, okenske re\xc5\xa1etke, rezbarije in stenske slike ter dekorativni kovinski izdelki v 8. do 10. stoletju, sledijo zapleteni sestavi, ki so se pojavile v kasnej\xc5\xa1ih srednjeve\xc5\xa1kih islamskih umetnostih. Preplete najdemo tudi v Kufiski kaligrafiji.\n_START_SECTION_\nJu\xc5\xbena Evropa\n_START_PARAGRAPH_\nPreplet in vozlanje se pogosto pojavlja v bizantinski umetnosti, nadaljevanje rimske uporabe, vendar ni velikega pomena. Med pomembnimi primeri raz\xc5\xa1irjene lokalne uporabe prepleta je trikotni preplet, ki je nastal v zgodnji srednjeve\xc5\xa1ki Hrva\xc5\xa1ki na kamnitih rezbarijah od 9. do 11. stoletja.'